**Tero Mäntylä** (s. 18. huhtikuuta 1991 Seinäjoki) on suomalainen jalkapalloilija, pelipaikaltaan laita- ja keskuspuolustaja. Hän edustaa Veikkausliigassa pelaavaa Seinäjoen Jalkapallokerhoa.

Ura
---

### Seuraura

Mäntylä on TP-Seinäjoen kasvatti. Hän teki Portsmouthin kanssa kolmevuotisen sopimuksen helmikuussa 2008. Mäntylä oli mukana edustusjoukkueen harjoituksissa sekä pelasi seuran reservijoukkueessa kahdessa ottelussa Aston Villaa ja Stoke Cityä vastaan.

Mäntylän sopimus Portsmouthin kanssa päättyi keväällä 2010, ja muun muassa Örebro oli kiinnostunut hänestä. Elokuussa 2010 Mäntylä teki loppukauden mittaisen sopimuksen Veikkausliigassa pelaavan Turun Interin kanssa. Hän debytoi seurassa ja samalla Veikkausliigassa 8. elokuuta 2010 ottelussa KuPSia vastaan, kun hän pääsi vaihdosta kentälle Daniel Antúnezin tilalle. Lokakuussa hänet valittiin Veikkausliigan kuukauden tähdistökentälliseen. Marraskuussa 2010 seura käytti Mäntylän sopimuksessa olleen option.

Mäntylä teki 2,5 vuoden sopimuksen tammikuussa 2012 Bulgarian A PFG -liigassa pelaavan Ludogorets Razgradin kanssa. Hän saavutti seurassa sekä Bulgarian liigan että cupin mestaruuden kaudella 2011–2012.

Joulukuussa 2014 hän teki kolmen vuoden sopimuksen Aalesunds FK:n kanssa.

Elokuussa 2017 Mäntylä palasi pelaamaan Suomeen tehtyään sopimuksen turkulaisseura Interin kanssa. Helmikuussa 2019 hän siirtyi yksivuotisella sopimuksella HIFK:n riveihin.

Marraskuussa 2019 Mäntylä teki sopimuksen Veikkausliigassa pelaavan SJK:n kanssa. Sopimus kattaa kaudet 2020 ja 2021. 

### Maajoukkueura

Mäntylä on edustanut Suomen nuorisomaajoukkueita. Hänellä on kokemusta poikien maaotteluista sekä alle 19-vuotiaiden maajoukkueesta. Suomen miesten maajoukkueessa Mäntylä on pelannut kaksi maaottelua, joista ensimmäinen oli ystävyysottelu Tšekkiä vastaan toukokuussa 2014.

Lähteet
-------

1. 1 2 3  Tero Mäntylä - Stats Transfermarkt. Viitattu 29.11.2019. (englanniksi)
2. ↑  Tero Mäntylä siirtyy Portsmouthin akatemiaan  11.2.2008. Helsingin Sanomat. Viitattu 17.7.2011.
3. ↑  Tero Mäntylä noussut Portsmouthin reservijoukkueeseen  19.3.2009. Suomen Palloliitto.  Arkistoitu 13.8.2011. Viitattu 17.7.2011.
4. ↑  Svensson, Andres: Back från Portsmouth tränar med Örebro SK  17.5.2010. NA. Viitattu 17.7.2011.
5. ↑  Forsblom, Mauri: Suomalaislupaus Portsmouthista Interiin  4.8.2010. Ilta-Sanomat. Viitattu 17.7.2011. [vanhentunut linkki]
6. ↑  Tero Mäntylälle liigadebyytti  9.8.2010. FC Inter.  Arkistoitu 28.8.2013. Viitattu 17.7.2011.
7. ↑  Mäntylä jatkaa Interissä  4.11.2010. Veikkausliiga. Viitattu 17.7.2011.
8. ↑  Pikkuhuuhkajien pakki siirtyy Bulgariaan  5.1.2012. IS.fi.  Arkistoitu 11.1.2012. Viitattu 18.1.2012.
9. ↑  Einiö, Matti: Suomalaispakista Bulgarian mestari  23.5.2012. Ilta-Sanomat.  Arkistoitu 25.5.2012. Viitattu 24.5.2012.
10. ↑  Fra Champions League til AaFK - Finsk landslagsspiller klar *aafk.no*.  11.12.2014. Aalesunds FK.  Arkistoitu 25.11.2015. Viitattu 24.11.2015. (norjaksi)
11. ↑  Tero Mäntylä siirtyy Norjasta FC Interiin
12. ↑  Tero Mäntylä HIFK:hon

  

SJK – Veikkausliiga
1 Öst |
2 Boxall |
3 Arciero |
4 Vainionpää |
5 Mäntylä |
6 Arthur |
7 Backaliden |
8 Akpan |
9 Ledesma |
11 Olijnyk |
14 Jervis |
15 Valencia |
16 Sundman |
17 Tikkanen |
18 Markkula |
19 Sid |
20 Lepistö |
22 Murilo |
24 Viitala |
25 Håkans |
26 Hannola |
30 Senghore |
45 Atakayi |
58 Hetemaj |
88 Ngueukam |
Valmentaja Honkavaara